Clotilde Armand, după ce judecătorii au validat-o în funcția de primar al Sectorului 1: Touche.
Clotilde Armand anunțat pe Facebook că a fost validată în funcția de primar al Sectorului 1. Decizia Judecătoriei Sectorului 1 este excutorie, dar poate fi atacată cu apel. Candidata USR Plus a obținut aproape 41% dintre voturile participanților la scrutin.
Judecătoria Sectorului 1 a validat, azi, mandatul pentru funcţia de primar al Sectorului 1 Bucureşti, obţinut de Clotilde Armand, candidata Alianţei USR-PLUS. Armand a postat decizia pe Facebook, cu haștagul #touche."Admite sesizarea formulată de Biroul Electoral de Circumscripţie nr. 1, Sector 1 Bucureşti. Validează mandatul pentru funcţia de Primar al Sectorului 1 Bucureşti, obţinut de Clotilde Marie Brigitte Armand, candidata Alianţei USR-PLUS. Dispune comunicarea prezentei încheieri de îndată Prefectului şi Secretarului General al Sectorului 1 Bucureşti, cel din urmă are obligaţia aducerii la cunoştinţă publică, prin afişarea încheierii, la sediul Primăriei Sectorului 1, în termen de cel mult 24 de ore de la comunicare", se arată în comunicarea Judecătoriei Sectorului 1 al Capitalei.Potrivit sursei citate, sentința este executorie."Cu drept de apel în termen de 2 de zile de la aducerea la cunoştinţă publică, ce se va depune la Judecătoria Sectorului 1 Bucureşti", mai arată Judecătoria Sectorului 1.Clotilde Armand a postat pe contul său Facebook decizia Judecătoriei cu hastagul #touche.